Henrik Otto von Albedyl

Vabahärra Henrik Otto von Albedyl (saksa Heinrich Otto von Albedyl; 1666 Liivimaa – 1738 Hamburg) oli Rootsi sõjaväelane.

Põhjasõja ajal sai temast saksa tragunirügemendi ülem.

20. augustil 1709 määrati ta Riia asekuberneriksGenealogisches Handbuch der baltischen Ritterschaften, Teil 2,1.2: Estland, Görlitz, 1930 lk.643 August Wilhelm Hupel: Historisch-chronologisch-biographische Nachrichten von den liefländischen Generalgouverneuren, Gouverneuren und Statthaltern des Schlosses zu Riga zur königl. schwedischen Regierungszeit. / "Nordische Miscellaneen" St. 18-19, Riga: Hartknoch 1789, lk. 517 ja oli Liivimaa kindralkuberneri kohusetäitja septembrist kuni 23. oktoobrini 1709.Swedish Governors of Livland

1712 ülendati ratsaväe kindralmajoriks, 1714 määrati jalaväe kindralmajorina Jönköpingi rügemendi ülemaks. 1716 langes peale Stralsundi kindluse langemist taanlaste kätte vangi. Peale vabanemist sai temast peagi jalaväe kindralleitnant. 26. augustil 1719 määrati ta Riia kuberneriks, kuigi linn oli juba venelaste käes.

2. märtsil 1720 anti talle Rootsi vabahärratiitel ja immatrikuleeriti samal aastal Rootsi rüütelkonda vabahärra suguvõsana Albedyl nr. 182.Matrikel öfwer Swea rikes ridderskap och adel ..., 1754 lk. 174

1724 lahkus ta Rootsi teenistusest ja määrati 1725 Hamburgi ülemkomandandiks.

Perekond
Tema vanemad olid Ageri mõisniku Georg von Albedyli (surn.1629) poeg, Stalbe (Stolben) ja Aggeri (Aggers) mõisnik Otto Albedyl ja Anna Dorotea [Gertruda?] von Rosen.Bertil Boëthius: Svenskt biografiskt lexikon, 1918, lk.363-366 Teistel andmetel Georg Georgsson Johan von Albedyl ja Margaretha Hinriksdotter Patkull.

Ta abiellus Elisabet Anna von Schwicheldtiga (Swickeld), kes oli Goslari, Peine ja Flacksstockeni härra ja Hildesheimi stifti pärusmarssal (Erbmarschalck) Cordt Dietrich von Schwicheldti (Cordt Diedric Caspersson von Swickeld) ja Anna Dorothea von Krami tütar.adelsvapen.com: Von Albedyl nr 182 Abielust sündisid:
 Fredrik Christian von Albedyl, Hannoveri kammernõunik.Albedyll, Friedrich Christian von
 Otto von Albedyl, Saksi sõjaväelane (kapten).
 Barbro Fredrika von Albedyl, 1721. aastast õuemarssal krahv Hans Henrik Taube abikaasa.

Viited

Henrik Otto
Kategooria:Liivimaa kindralkubernerid
Kategooria:Rootsi kindralleitnandid
Kategooria:Põhjasõja Rootsi sõjaväelased
Kategooria:Põhjasõja sõjaväelased
Kategooria:Sündinud 1666
Kategooria:Surnud 1738
Kategooria:Baltisaksa sõjaväelased